*Jézus könnyekre fakadt. (Jn 11,35)*

A halál általi elváláshoz a szomorúság kapcsolódik ami sokszor a könnyek előtörését eredményezi.

Ez alól a testben élő Jézus sem volt kivétel.

Ez a kép két dologra is felhívja figyelmünket. Egyrészt a Biblia pontos, nem kendőzi el a részleteket sem. A mi gondolkodás módunkban a sírás nem előnyös tulajdonság, főleg férfitől. Azt a kérdést, hogy ez a hozzáállás jó és megfelelő, vagy sem, most nem érintjük.

A másik, ami az előzőnél sokkal fontosabb: Jézus teljesen ember volt! Nem csupán emberi testben élő Isten hanem – ahogy ezt tanították - ember és Isten tökéletes egységben, keveredés nélkül. Jézus teljesen emberré lett értünk, emberekért. Az Isteni rend így működik, ezáltal vált az ún. megváltó vérrokonná. Erre azért volt szükség, hogy a bűn büntetését jelentő halál az ember Jézust érje. Ez a mód volt az egyetlen lehetőség ahhoz, hogy a kereszten a szükséges és megfelelő áldozatot bemutathassa az emberiségért. Ennek az áldozatnak az eredménye, hogy mi Isten jelenlétébe kerülhetünk. Ez a lehetőség – ma még - mindenki számára nyitott! *Vadon Gyula*